Myles Lewis-Skelly

**Myles Anthony Lewis-Skelly** (født 2006) er en engelsk fotballspiller for den engelske klubben  og . 

Lewis-Skelly har vært i Arsenal siden han var ni år, og fikk sin debut på førstelaget i 2024/25-sesongen. Etter å ha representert England på ungdomsnivå i flere år, ble Lewis-Skelly i mars 2025 tatt ut til A-lagstroppen til VM-kvalifiseringen i 2026. Han debuterte med scoring i sin første kamp, mot . Han ble også kåret til banens beste spiller.

## Tidlig liv
Myles Anthony Lewis-Skelly ble født 26. september 2006, i Denmark Hill i sørlige London. Foreldrene er begge engelskfødt av afrikansk-karibisk opphav. I tiden på Arsenals fotballakademi i Hale End gikk han på Aldenham School i Hertfordshire, og spilte samtidig for skolelaget og akademilaget.

## Klubbkarriere
### Tidlig karriere
Lewis-Skelly startet ved Arsenals fotballakademi som åtteåring. Sammen med lagkameraten, Ethan Nwaneri, gjorde de store fremskritt og begge fikk sin U18-debut i en 6–1-seier over , hvor begge scoret.

Lewis-Skelly fikk anerkjennelse for sine prestasjoner under FA Youth Cup i 2022/23-sesongen, hvor Arsenal ble tapende finalist for . I femte runde-kampen den 6. february 2023 spilte han i en defensiv midtbanerolle da Arsenal slo  4–2, og deretter ble enig om en ny stipendavtale med klubben for de neste to årene. Han inngikk imidlertid proffkontrakt med Arsenal før stipendperioden var over.

Han fikk skryt av akademitrener Jack Wilshere for innsatsen i kvartfinaleseieren over , som uttalte at Lewis-Skelly var i stand til å gjøre «ting man ikke kan lære ham». I semifinalen mot  scoret han vinnermålet i siste minutt av overtiden, da Arsenal vant 2–1.

### Arsenal
Den 5. oktober 2023 informerte Arsenal om at Lewis-Skelly hadde signert sin første proffkontrakt med klubben. Han fikk debuten på A-laget den 22. september 2024 i 2–2-kampen borte mot Manchester City, som innbytter for Jurriën Timber i sluttminuttene av kampen. I samme kamp fikk han gult kortav dommer Michael Oliver før han kom inn på banen. Tre dager senere fikk Lewis-Skelly sin første seniorkamp fra start, i en 5–1-seier over  i ligacupen. Den 11. desember fikk han sin første kamp i mesterligaen fra start, i en 3–0-seier over Ligue 1-laget . Han ble med det den yngste spilleren som startet en mesterligakamp for Arsenal siden 2011. Han fikk sin første kamp i Premier League fra start i 0–0-kampen mot  tre dager senere. 

Den 25. januar 2025 fikk Lewis-Skelly et kontroversielt rødt kort fra dommer Michael Oliver i en kamp mot Wolverhampton, etter en takling på Matt Doherty. Arsenal vant kampen 1–0. Tre dager senere ble utestengelsen av Lewis-Skelly i tre kamper trukket tilbake, etter at Arsenals anke ble akseptert av FAs uavhengige organ. Begrunnelsen som ble gitt, var: «Kommisjonsmedlemmene var enstemmige i sin oppfatning om at dommeren hadde gjort en åpenbar feil ved å utvise Myles Lewis-Skelly for taklingen han hadde gjort.» «Myles Lewis-Skelly felte motstanderen slik at han falt, muligens med vilje, men han hadde åpenbart ikke satt motstanderens sikkerhet i fare, eller brukt overdreven makt eller brutalitet, og han hadde heller ikke «kastet seg» inn mot motstanderen.»

Den 2. februar 2025 scoret Lewis-Skelly sitt første mål for Arsenal i en 5–1-seier over Manchester City på Emirates Stadium, og han feiret scoringen med å gjøre Erling Haalands lotusstilling. I tilsvarende oppgjør tidligere i sesongen, 2–2-kampen på Etihad Stadium, hadde Haaland visstnok spurt «who the f***» Lewis-Skelly var. I en kamp mot  den 22. februar ble Lewis-Skellys opprinnelige gule kort endret til rødt etter en VAR-sjekk, for å ha hindret en scoringsmulighet ved midtlinjen. Arsenal tapte kampen 0–1.

Lewis-Skelly var en av seks nominerte til prisen PFA Young Player of the Year award. En uke senere, den 26. juni, med det kjent at han hadde signert en langtidsavtale med klubben.

## Internasjonal karriere
### Ungdomslandslag
Lewis-Skellys foreldre er begge britiske, mens hans besteforeldre har Karibisk bakgrunn (Barbados, Guyana, Jamaica, and St. Lucia). Han er derfor berettiget til å representere både Englands og Barbados’ landslag. I ungdomsårene trente han med . Han representerte England U16 og fikk også plass i U17troppen før U17-EM i 2023. Lewis-Skelly scoret etter sju minutter i Englands andre kamp i turneringen, da de slo Nederland 4–1.

Den 6. september 2023 debuterte Lewis-Skelly på England U18, i et 0–2-tap for Frankrike i Limoges. En måned senere, den 2. november, ble han tatt ut til Englands tropp til U17-VM. Den 7. september 2024 debuterte Lewis-Skelly for England U19 under en 1–1-kamp borte mot Kroatia.

### Senior
Den 14. mars 2025 ble Lewis-Skelly tatt ut i s tropp til VM-kvalifiseringskampene mot  og  under hovedtrener Thomas Tuchel. Som vestreback i kampen mot Albania, scoret Lewis-Skelly kampens første mål i det 20. spilleminutt og ble utnevn til banens beste spiller. I en alder av 18 år og 176 dager, ble han den yngste spiller som scoret i en debut for England. Marcus Rashford hadde rekorden tidligere.

## Personlig liv og familie
Lewis-Skellys mor, Marcia Lewis, har tatt initiativ til en støttetjeneste for familier med barn i fotballakademier, hvor hun tilbyr workshops om temaer rundt foreldrerollen ovenfor barn og unge på fotballakademier. «Vi hjelper foreldre med barn i breddeidretten som ønsker å vite mer om hva som skjer på et fotballakademi. Barna deres har blitt «speidet» - hva betyr det?», uttalte Lewis til BBC.

## Referanser